CELEX: 32018D1290
Language: fi
Date: 2018-09-24 00:00:00
Title: Neuvoston täytäntöönpanopäätös (YUTP) 2018/1290, annettu 24 päivänä syyskuuta 2018, Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 täytäntöönpanosta

25.9.2018   
               
               
                  FI
               
               
                  Euroopan unionin virallinen lehti
               
               
                  L 240/63
               
            
         NEUVOSTON TÄYTÄNTÖÖNPANOPÄÄTÖS (YUTP) 2018/1290,
         annettu 24 päivänä syyskuuta 2018,
         Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan,
         ottaa huomioon Libyan tilanteen johdosta määrättävistä rajoittavista toimenpiteistä, ja päätöksen 2011/137/YUTP kumoamisesta 31 päivänä heinäkuuta 2015 annetun neuvoston päätöksen (YUTP) 2015/1333 (1) ja erityisesti sen 12 artiklan 1 kohdan
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 31 päivänä heinäkuuta 2015 päätöksen (YUTP) 2015/1333.
                  
               
                     (2)
                  
                  
                     Yhdistyneiden kansakuntien turvallisuusneuvoston päätöslauselman 1970 (2011) nojalla perustettu Yhdistyneiden kansakuntien turvallisuusneuvoston komitea muutti 17 päivänä syyskuuta 2018 luetteloon merkitsemistä viiden sellaisen henkilön osalta, joihin kohdistetaan rajoittavia toimenpiteitä.
                  
               
                     (3)
                  
                  
                     Päätöksen (YUTP) 2015/1333 liitteet I ja III olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätöksen (YUTP) 2015/1333 liitteet I ja III tämän päätöksen liitteen mukaisesti.
         
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 24 päivänä syyskuuta 2018.
            
               
                  Neuvoston puolesta
               
               
                  Puheenjohtaja
               
               J. BOGNER-STRAUSS
            
         
         
            (1)  EUVL L 206, 1.8.2015, s. 34.
      
      
         
            LIITE
            
                        1)
                     
                     
                        Korvataan päätöksen (YUTP) 2015/1333 liitteissä I ja III oleva 21 kohta seuraavasti:
                        
                                    ”21.
                                 
                                 
                                    Nimi: 1: ERMIAS 2: ALEM 3: ei saatavilla 4: ei saatavilla
                                    
                                       Arvo: ei saatavilla Asema: Kansainvälisen salakuljetusverkoston johtaja Syntymäaika: Noin 1980 Syntymäpaikka: Eritrea Hyvälaatuinen alias: Ermias Ghermay, Guro Huonolaatuinen alias: a) Ermies Ghermay b) Ermias Ghirmay Kansalaisuus: Eritrea Passin nro: ei saatavilla Henkilötunnus: ei saatavilla Osoite: (tiedossa oleva: Tripoli, Tarig sure no. 51, todennäköisesti muuttanut Sabrathaan vuonna 2015.) Luetteloon merkitsemisen päivämäärä:7.6.2018Muut tiedot: Merkitty luetteloon päätöslauselman 1970 15 ja 17 kohdan nojalla (matkustuskielto ja varojen jäädyttäminen).
                                    Merkitty luetteloon päätöslauselman 1970 (2011) 22 kohdan a alakohdan nojalla; päätöslauselman 2174 (2014) 4 kohdan a alakohdan nojalla; päätöslauselman 2213 (2015) 11 kohdan a alakohdan nojalla.
                                    Lisätiedot
                                    Ermias Alemista on runsaasti tietoa useissa luotettavissa lähteissä, rikostutkinnat mukaan lukien, ja häntä pidetään yhtenä Saharan eteläpuolisen Afrikan tärkeimmistä toimijoista Libyassa muuttajien salakuljetuksen alalla. Ermias Alem johtaa kansainvälistä verkostoa, joka on vastuussa kymmeniintuhansiin muuttajiin liittyvästä ihmiskaupasta ja muuttajien salakuljetuksesta lähinnä Afrikan sarvesta Libyan rannikolle ja sieltä eteenpäin kohdemaihin Euroopassa ja Yhdysvaltoihin. Hänellä on käytössään aseistettuja miehiä sekä varastoja ja säilöönottoleirejä, joilla raportoidaan muuttajiin kohdistuvista vakavista ihmisoikeusrikkomuksista. Hän tekee tiivistä yhteistyötä Libyan salakuljetusverkostojen (esim. Mustafan) kanssa, ja häntä pidetään niiden ”itäisenä toimitusketjuna”. Hänen verkostonsa yltää Sudanista Libyan rannikolle ja Eurooppaan (Italiaan, Ranskaan, Saksaan, Alankomaihin, Ruotsiin ja Yhdistyneeseen kuningaskuntaan) sekä Yhdysvaltoihin. Alemin hallinnassa on Libyan luoteisrannikolla sijaitsevia yksityisiä säilöönottoleirejä, joilla muuttajia pidetään ja joilla on tapahtunut vakavia muuttajiin kohdistuneita ihmisoikeusrikkomuksia. Näiltä leireiltä muuttajat kuljetetaan Sabrathaan tai Zawiyaan. Viime vuosina Alem on järjestänyt lukemattomia vaarallisia merimatkoja ja saattanut muuttajia (mukaan lukien useita alaikäisiä) hengenvaaraan. Palermon tuomioistuin Italiassa antoi Ermias Alemista vuonna 2015 pidätysmääräyksiä, jotka liittyivät tuhansien muuttajien salakuljetukseen epäinhimillisissä olosuhteissa, mukaan lukien 13. lokakuuta 2013 Lampedusan lähistöllä tapahtunut haaksirikko, jossa 266 henkilöä kuoli.”
                                 
                              
                  
                        2)
                     
                     
                        Korvataan päätöksen (YUTP) 2015/1333 liitteissä I ja III oleva 22 kohta seuraavasti:
                        
                                    ”22.
                                 
                                 
                                    Nimi: 1: FITIWI 2: ABDELRAZAK 3: ei saatavilla 4: ei saatavilla
                                    
                                       Arvo: ei saatavilla Asema: Kansainvälisen salakuljetusverkoston johtaja Syntymäaika: Noin (30–35-vuotias) Syntymäpaikka: Massaua, Eritrea Hyvälaatuinen alias: Abdurezak, Abdelrazaq, Abdulrazak, Abdrazzak Huonolaatuinen alias: Fitwi Esmail Abdelrazak Kansalaisuus: Eritrea Passin nro: ei saatavilla Henkilötunnus: ei saatavilla Osoite: ei saatavilla Luetteloon merkitsemisen päivämäärä:7.6.2018Muut tiedot: Merkitty luetteloon päätöslauselman 1970 15 ja 17 kohdan nojalla (matkustuskielto ja varojen jäädyttäminen).
                                    Merkitty luetteloon päätöslauselman 1970 (2011) 22 kohdan a alakohdan nojalla; päätöslauselman 2174 (2014) 4 kohdan a alakohdan nojalla; päätöslauselman 2213 (2015) 11 kohdan a alakohdan nojalla.
                                    Lisätiedot
                                    Fitiwi Abdelrazak johtaa kansainvälistä verkostoa, joka on vastuussa kymmeniintuhansiin muuttajiin liittyvästä ihmiskaupasta ja muuttajien salakuljetuksesta lähinnä Afrikan sarvesta Libyan rannikolle ja sieltä eteenpäin kohdemaihin Euroopassa ja Yhdysvaltoihin. Fitiwi Abdelrazak on todettu avoimissa lähteissä ja useissa rikostutkinnoissa yhdeksi tärkeimmistä toimijoista, jotka ovat vastuussa lukuisten muuttajien riistosta ja hyväksikäytöstä Libyassa. Abdelrazakilla on laajat yhteydet Libyan salakuljetusverkostoihin, ja hän on kerännyt valtavan omaisuuden muuttajien salakuljetuksella. Hänellä on käytössään aseistettuja miehiä sekä varastoja ja säilöönottoleirejä, joilla tapahtuu vakavia ihmisoikeusrikkomuksia. Hänen verkostonsa muodostuu soluista, jotka ulottuvat Sudanista, Libyasta ja Italiasta muuttajien kohdemaihin. Muuttajia myös ostetaan hänen leireilleen muilta tahoilta, kuten muista paikallisista säilöönottolaitoksista. Näiltä leireiltä muuttajat kuljetetaan Libyan rannikolle. Abdelrazak on järjestänyt lukemattomia vaarallisia merimatkoja ja saattanut muuttajia (mukaan lukien alaikäisiä) hengenvaaraan. Abdelrazak on liitetty ainakin kahteen haaksirikkoon, joiden seuraukset olivat kohtalokkaita, vuoden 2014 huhtikuun ja heinäkuun välillä.”
                                 
                              
                  
                        3)
                     
                     
                        Korvataan päätöksen (YUTP) 2015/1333 liitteissä I ja III oleva 23 kohta seuraavasti:
                        
                                    ”23.
                                 
                                 
                                    Nimi: 1: AHMAD 2: OUMAR 3: IMHAMAD 4: AL-FITOURI
                                    
                                       Arvo: ei saatavilla Asema: Anas al-Dabbashin puolisotilaallisten joukkojen komentaja, kansainvälisen salakuljetusverkoston johtaja Syntymäaika:7.5.1988Syntymäpaikka: (mahdollisesti Sabratha, Talilin alue) Hyvälaatuinen alias: ei saatavilla Huonolaatuinen alias: a) Al-Dabachi b) Al Ammu c) The Uncle d) Al-Ahwal e) Al Dabbashi Kansalaisuus: Libya Passin nro: ei saatavilla Henkilötunnus: ei saatavilla Osoite: a) Garabulli, Libya b) Zawiya, Libya Luetteloon merkitsemisen päivämäärä:7.6.2018Muut tiedot: Merkitty luetteloon päätöslauselman 1970 15 ja 17 kohdan nojalla (matkustuskielto ja varojen jäädyttäminen).
                                    Merkitty luetteloon päätöslauselman 1970 (2011) 22 kohdan a alakohdan nojalla; päätöslauselman 2174 (2014) 4 kohdan a alakohdan nojalla; päätöslauselman 2213 (2015) 11 kohdan a alakohdan nojalla. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/
                                    Lisätiedot
                                    Ahmad Imhamad on Anas al-Dabbashin puolisotilaallisten joukkojen komentaja, joka toimi aikaisemmin Sabrathan ja Melitan välisellä rannikkoalueella. Imhamad on merkittävä johtaja muuttajien salakuljetukseen liittyvässä laittomassa toiminnassa. Al-Dabbashin klaani ja puolisotilaalliset joukot pitävät myös yllä suhteita terroristeihin ja väkivaltaisiin ääriryhmiin. Imhamad on tällä hetkellä aktiivinen Zawiyan ympäristössä sen jälkeen, kun hänellä oli lokakuussa 2017 väkivaltaisia yhteenottoja rannikkoalueella muiden puolisotilaallisten joukkojen ja kilpailevien salakuljetusorganisaatioiden kanssa. Näissä yhteenotoissa kuoli yli 30 henkilöä, joukossa siviilejä. Jouduttuaan häädetyksi Ahmad Imhamad vannoi julkisesti 4. joulukuuta 2017 palaavansa Sabrathaan asein ja voimakeinoin. On paljon näyttöä siitä, että Imhamadin puolisotilaalliset joukot ovat suoraan osallistuneet ihmiskauppaan ja muuttajien salakuljetukseen ja että näiden joukkojen hallinnassa on muuttajien lähtöalueita, leirejä, turvataloja ja veneitä. Tiedot tukevat johtopäätöstä, että Imhamad on pitänyt muuttajia (mukaan lukien alaikäisiä) ankarissa ja joissain tapauksissa hengenvaarallisissa oloissa maalla ja merellä. Sabrathassa Imhamadin puolisotilaallisten joukkojen ja muiden vastaavanlaisten joukkojen väkivaltaisten yhteenottojen jälkeen löydettiin tuhansia muuttajia (monen tila oli vakava), joista suurinta osaa oli pidetty Anas al-Dabbashin marttyyrien prikaatin ja al-Ghulin puolisotilaallisten joukkojen keskuksissa. Al-Dabbashin klaanilla ja siihen yhteydessä olevilla Anas al-Dabbashin puolisotilaallisilla joukoilla on pitkäaikaiset suhteet Levantin islamilaiseen valtioon (ISIL) ja sen liittolaisiin.
                                    Useita ISILin toimijoita on ollut niiden riveissä, mukaan lukien ISILin Sabrathan ”kalifi” Abdallah al-Dabbashi. Imhamadin on myös väitetty osallistuneen heinäkuussa 2017 toteutetun Sami Khalifa al-Gharablin murhan järjestämiseen. Sabrathan kunnanvaltuusto oli nimittänyt Al-Gharablin johtamaan muuttajien salakuljetusoperaatioiden torjuntaa. Imhamadin toiminta on osaltaan lisännyt suuresti väkivaltaa ja turvattomuutta Libyan länsiosassa ja uhkaa rauhaa ja turvallisuutta Libyassa ja naapurimaissa.”
                                 
                              
                  
                        4)
                     
                     
                        Korvataan päätöksen (YUTP) 2015/1333 liitteissä I ja III oleva 24 kohta seuraavasti:
                        
                                    ”24.
                                 
                                 
                                    Nimi: 1: MUS'AB 2: MUSTAFA 3: ABU AL QUASSIM 4: OMAR
                                    
                                       Arvo: ei saatavilla Asema: Kansainvälisen salakuljetusverkoston johtaja Syntymäaika: 19.1.1983Syntymäpaikka: Sabratha, Libya Hyvälaatuinen alias: Mus'ab Abu Qarin Huonolaatuinen alias: a) ABU-AL QASSIM OMAR Musab Boukrin b) The Doctor c) Al-Grein Kansalaisuus: Libya Passin nro: a) 782633, myönnetty 31.5.2005b) 540794, myönnetty 12.1.2008Henkilötunnus: ei saatavilla Osoite: ei saatavilla Luetteloon merkitsemisen päivämäärä:7.6.2018Muut tiedot: Merkitty luetteloon päätöslauselman 1970 15 ja 17 kohdan nojalla (matkustuskielto ja varojen jäädyttäminen).
                                    Merkitty luetteloon päätöslauselman 1970 (2011) 22 kohdan a alakohdan nojalla; päätöslauselman 2174 (2014) 4 kohdan a alakohdan nojalla; päätöslauselman 2213 (2015) 11 kohdan a alakohdan nojalla. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/
                                    Lisätiedot
                                    Mus'ab Mustafaa pidetään ihmiskaupan ja muuttajien salakuljetuksen alalla keskeisenä tekijänä Sabrathan alueella, mutta hän toimii myös Zawiyassa ja Garibullissa. Hänen kansainvälinen verkostonsa kattaa Libyan, kohdemaat Euroopassa, Saharan eteläpuoliset maat, joista muuttajia houkutellaan, sekä rahoituksen alalla arabimaat. Luotettavat lähteet ovat osoittaneet hänen tehneen salaisen sopimuksen ihmiskaupasta ja muuttajien salakuljetuksesta Ermias Alemin kanssa, joka hoitaa Mustafan puolesta ”itäistä toimitusketjua”. On näyttöä siitä, että Mustafa on pitänyt yllä suhteita muihin salakuljetusbisneksessä toimiviin henkilöihin, etenkin Zawiyassa toimivaan Mohammed al-Hadiin (serkku ja al-Nasr-prikaatin johtaja, myös ehdotettu luetteloon). Mustafan entinen rikoskumppani, joka nyt tekee yhteistyötä Libyan viranomaisten kanssa, väittää, että Mustafa järjesti pelkästään vuonna 2015 merenylityksen yli 45 000 ihmiselle saattaen muuttajia (mukaan lukien alaikäisiä) hengenvaaraan. Mustafa järjesti 18. huhtikuuta 2015 merimatkan, joka päättyi Sisiliansalmessa haaksirikkoon, jossa kuoli 800 henkilöä. Muun muassa YK:n asiantuntijapaneelin todisteiden mukaan hän on vastuussa muuttajien pitämisestä ankarissa oloissa esimerkiksi Tripolissa lähellä al-Wadin aluetta ja rannikolla sijaitsevissa kohteissa lähellä Sabrathaa. Mustafalla oli läheiset suhteet al-Dabbashin klaaniin Sabrathassa ennen kuin ”suojeluverosta” puhkesi riita. Lähteiden mukaan Mustafa on maksanut Sabrathan alueella väkivaltaisiin ääriryhmiin kuuluvia henkilöitä lähellä oleville ihmisille, jotta nämä suostuisivat salakuljettamaan muuttajia laittoman maahanmuuton hyväksikäytöstä taloudellisesti hyötyvien väkivaltaisten ääriliikkeiden puolesta. Mustafalla on yhteyksiä salakuljettajien verkostoon, joka koostuu salafistisista aseellisista ryhmistä Tripolissa, Sebhassa ja Kufrassa.”
                                 
                              
                  
                        5)
                     
                     
                        Korvataan päätöksen (YUTP) 2015/1333 liitteissä I ja III oleva 25 kohta seuraavasti:
                        
                                    ”25.
                                 
                                 
                                    Nimi: 1: MOHAMMED 2: AL-HADI 3: AL-ARABI 4: KASHLAF
                                    
                                       Arvo: ei saatavilla Asema: Shuhada al-Nasr -prikaatin komentaja, Zawiyan öljynjalostamon vartiokaartin päällikkö Syntymäaika:15.11.1988Syntymäpaikka: Zawiya, Libya Hyvälaatuinen alias: ei saatavilla Huonolaatuinen alias: a) Kashlaf b) Koshlaf c) Keslaf d) al-Qasab Kansalaisuus: Libya Passin nro: HR8CHGP8; myöntämispäivä: 27.4.2015; myöntämispaikka: Zawiyah Henkilötunnus: a) 119880210419 b) Henkilökortin numero: 728498; myöntämispäivä: 24.2.2007 Osoite: Zawiya, Libya Luetteloon merkitsemisen päivämäärä:7.6.2018Muut tiedot: Merkitty luetteloon päätöslauselman 1970 15 ja 17 kohdan nojalla (matkustuskielto ja varojen jäädyttäminen).
                                    Merkitty luetteloon päätöslauselman 1970 (2011) 22 kohdan a alakohdan nojalla; päätöslauselman 2174 (2014) 4 kohdan a alakohdan nojalla; päätöslauselman 2213 (2015) 11 kohdan a alakohdan nojalla.
                                    Lisätiedot
                                    Mohammed al-Hadi johtaa Shuhada al-Nasr -prikaatia Zawiyassa, Libyan länsiosassa. Hänen puolisotilaallisten joukkojensa hallinnassa on Zawiyan jalostamo, joka toimii muuttajien salakuljetusoperaatioiden keskuksena. Al-Hadin hallinnassa on myös säilöönottokeskuksia kuten Nasrin säilöönottokeskus, joka on muodollisesti DCIM:n valvonnassa. Useiden lähteiden mukaan al-Hadin verkosto on asemaltaan Libyan merkittävimpiä verkostoja muuttajien salakuljetuksen ja hyväksikäytön alalla. Al-Hadilla on huomattavan paljon yhteyksiä rannikkovartioston Zawiyan paikallisyksikön päällikköön Al-Rahman al-Miladiin, jonka yksikkö pysäyttää muuttajien veneitä, jotka ovat usein kilpailevien salakuljetusverkostojen veneitä. Muuttajat viedään sitten säilöönottokeskuksiin, jotka ovat al-Nasrin puolisotilaallisten joukkojen hallinnassa ja jossa heitä pidetään kriittisissä oloissa. Libya-asiantuntijapaneeli on kerännyt todisteita muuttajista, joita on toistuvasti hakattu tai jotka, erityisesti Saharan eteläpuolisista maista ja Marokosta lähtöisin olevia naisia, on myyty paikallisilla markkinoilla ”seksiorjiksi”. Paneeli on myös todennut, että al-Hadi tekee yhteistyötä muiden aseellisten ryhmien kanssa ja on osallistunut toistuviin väkivaltaisiin yhteenottoihin vuosina 2016 ja 2017.”
                                 
                              
                  
                        6)
                     
                     
                        Korvataan päätöksen (YUTP) 2015/1333 liitteissä I ja III oleva 26 kohta seuraavasti:
                        
                                    ”26.
                                 
                                 
                                    Nimi: 1: ABD 2: AL-RAHMAN 3: AL-MILAD 4: ei saatavilla
                                    
                                       Arvo: ei saatavilla Asema: Zawiyan rannikkovartioston komentaja Syntymäaika: Noin (29-vuotias) Syntymäpaikka: Tripoli, Libya Hyvälaatuinen alias: ei saatavilla Huonolaatuinen alias: a) Rahman Salim Milad b) al-Bija Kansalaisuus: Libya Passin nro: ei saatavilla Henkilötunnus: ei saatavilla Osoite: Zawiya, Libya Luetteloon merkitsemisen päivämäärä:7.6.2018Muut tiedot: Merkitty luetteloon päätöslauselman 1970 15 ja 17 kohdan nojalla (matkustuskielto ja varojen jäädyttäminen).
                                    Merkitty luetteloon päätöslauselman 1970 (2011) 22 kohdan a alakohdan nojalla; päätöslauselman 2174 (2014) 4 kohdan a alakohdan nojalla; päätöslauselman 2213 (2015) 11 kohdan a alakohdan nojalla.
                                    Lisätiedot
                                    Abd al Rahman al-Milad johtaa rannikkovartioston Zawiyan alueellista yksikköä, joka liitetään jatkuvasti maahanmuuttajiin kohdistuvaan väkivaltaan ja muihin ihmisten salakuljettajiin. YK:n asiantuntijapaneeli väittää, että Milad ja muut rannikkovartioston jäsenet ovat suoraan osallistuneet muuttajien veneiden upottamiseen ampuma-asein. Al-Milad tekee yhteistyötä muiden muuttajia salakuljettavien toimijoiden kuten Mohammed al-Hadin (myös ehdotettu luetteloon) kanssa. Lähteiden mukaan al-Hadi suojelee Al-Miladia, jotta tämä voi toteuttaa laittomia operaatioitaan, jotka liittyvät ihmiskauppaan ja muuttajien salakuljettamiseen. Rikostutkinnoissa useat todistajat ovat kertoneet, että aseistetut miehet poimivat heidät merellä rannikkovartioston laivaan nimeltä ”Tallil” (Al-Miladin käytössä), minkä jälkeen heidät vietiin al-Nasrin säilöönottokeskukseen, jossa heitä pidettiin ankarissa oloissa ja hakattiin.”